Diari Oficial de la Generalitat Valenciana


Sumari del DOGV 1999, del 06-04-1993 (1993/827582)

ORDRE de 22 de març de 1993, de la Conselleria de Cultura, Educació i Ciència, per la qual convoca ajudes econòmiques per als centres docents privats concertats que imparteixen els ensenyaments de Pre-escolar i d'Educació Primària/Educació General Bàsica en valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/22/(1)/dof/vci/html**

### Dades del document

Número de DOGV
:   1999

Data del DOGV
:   06-04-1993

Secció del DOGV
:   DISPOSICIONS GENERALS

Número del document
:   1993/827582


Data del document
:   22-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 22 de març de 1993, de la Conselleria de Cultura, Educació i Ciència, per la qual convoca ajudes econòmiques per als centres docents privats concertats que imparteixen els ensenyaments de Pre-escolar i d'Educació Primària/Educació General Bàsica en valencià.  
L'Estatut d'Autonomia de la Comunitat Valenciana estableix, en el títol primer, l?oficialitat dels idiomes valencià i castellà i el dret de tots a conèixer-los i usar-los, l?especial protecció i respecte envers la recuperació del valencià i la reserva de la llei per a fixar els criteris d'aplicació de la llengua pròpia en l'administració i l?ensenyament.  
En compliment del mandat estatutari, la Llei de la Generalitat Valenciana 4/1983, de 23 de novembre, d'us i Ensenyament del Valencià, fixa, com un dels seus objectius específics, protegir la recuperació del valencià.  
Per a l'aplicació d'aquesta Llei en l'àmbit de l'ensenyament no universitari es dicta el Decret 79/1984, de 30 de juliol, del Consell de la Generalitat Valenciana, que atribueix a la Conselleria de Cultura, Educació i Ciència la competència per tal de promoure, per mitjà dels diferents estaments de la comunitat educativa, els plans d'escolarització en valencià, adoptant, amb aquesta finalitat, les mesures administratives oportunes.  
Arribats en aquest punt, tot reconeixent i valorant l'actuació dels centres docents privats concertats que fan Pre-escolar i l'Educació Primària/educació General Bàsica en valencià, es fa necessària la convocatòria d'un sistema d'ajudes econòmiques que faciliten el desenvolupament i consolidació d'aquells centres privats concertats que ja imparteixen l'ensenyament en valencià.  
Per tot aixà, en virtut de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
La Conselleria de Cultura, Educació i Ciència, dins dels límits pressupostaris aprovats amb aquesta finalitat, concedirà ajudes adreçades a aquells centres docents privats concertats que imparteixen Pre-escolar i Educació Primària/Educació General Bàsica en valencià.  
Segon  
1. Les ajudes a què fa referència l'article anterior contribuiran al finançament paReial de les despeses derivades del desenvolupament de l?ensenyament en valencià en els centres que poden acollir-se al que disposa aquesta ordre.  
2. L'import global màxim que podrà assignar-se en concepte d'aquestes ajudes serà de 69.485.268 pessetes, l'abonament del qual es realitzarà a càrrec de la línia de subvenció 4,08 de la secció, servei i programa 73.28.678.46, d'Ensenyaments Bàsics, d'aquest exercici econòmic.  
3. La quantitat que s'adjudique a cada centre, sumada a altres ingressos que aquest reba, no podrà ser superior a les despeses que aquest realitze a causa de la implantació i desplegament de l?ensenyament en valencià.  
Tercer  
Aprovar les bases incloses com a annex I a aquesta ordre, per les quals es regeix aquesta convocatòria, i el model d'instància que s'inclou com a annex II.  
DISPOSICIÓNS FINALS  
Primera  
Delegue en la Direcció General de Centres Docents la facultat per a concedir o denegar aquestes ajudes, alhora que l'autoritze perquè dicte les resolucions necessàries per al desplegament i execució d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 22 de març de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases de la convocatòria  
Primera. Concepte de la subvenció  
Les ajudes s'atorgaran en concepte de subvenció per tal de contribuir paReialment al desenvolupament i consolidació de l?ensenyament en valencià dels centres docents privats concertats que imparteixen els nivells de Pre-escolar i Educació Primària l'Educació General Bàsica en valencià.  
Segona. Sol·licitants  
1. Podran sol·licitar aquestes ajudes els titulars dels centres docents privats concertats de la Comunitat Valenciana que, impartint de fet l?Educació Pre-escolar i l?Educació Primària/l?Educació General Bàsica en valencià, tinguen la corresponent autorització administrativa per a fer l?ensenyament en Valencià.  
2. No podran optar a l?obtenció de la subvenció a que fa referència aquesta convocatòria:  
a) Els centres que manquen d'autorització definitiva de funcionament.  
b) Els centres que manquen d'autorització administrativa per a impartir l?ensenyament en valencià, encara que tinguen autorització d'un pla específic d'extensió progressiva del valencià.  
c) Els centres que no hagen iniciat de fet l?ensenyament en valencià abans de l'1 d'octubre de 1992, encara que hagen previst encetarlo per al curs 1993/94.  
d) Els destinataris d'ajudes de l?exercici anterior que no les hagen justificat adequadament i no hagen renunciat ni reintegrat la part no justificada.  
e) Els centres als quals se'ls haja obert un expedient administratiu.  
f) Els centres que no hagen donat d'alta el professorat i la resta de treballadors del centre en la Seguretat Social.  
g) Els centres que no hagen complert les obligacions tributàries en compliment de l'Ordre de 7 de gener de 1991, de la Conselleria d'Economia i Hisenda (DOGV número 1.477, de 5 de febrer de 1991), i amb l'article 47.7 del Decret Legislatiu de 26 de juny de 1991 (DOGV número 1.588, de 17 de juliol) i de la resta de la normativa concordant.  
Tercera. Formalització  
1. Les sol·licituds es formalitzaran atenent el model que acompanya com a annex II a aquesta convocatòria. Les instàncies, annexos i documentació es podran presentar a les direccions territorials de Cultura i Educació corresponents, als centres d'informació, Iniciatives i Reclamacions de la Generalitat Valenciana, o a través de qualsevol dels mitjans establerts en les normes que regulen el procediment administratiu.  
2. El termini per a la presentació de les sol·licituds serà de quinze dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Quarta. Documentació  
Juntament amb la sol·licitud caldrà presentar la documentació següent:  
a) Fotocòpia de l'autorització administrativa per a impartír l?ensenyament en valencià.  
b) Cópia del pla del centre dels cursos 91/92 i 92/93.  
e) Membria en què conste:  
- Resum de l'avaluació del Programa de l?Ensenyament en Valencià del centre dels dos cursos anteriors.  
- Nombre d'alumnes d"unitats concertades i ratio professor/alumne (curs 92/93).  
- Nombre de grups d'Educació Pre-escolar i Educació Primària/Educació General Bàsica que imparteixen l?ensenyament d'acord amb el Programa d'Ensenyament en Valencià i que són subvencionats al 100%, tot específicant-hi el nombre d'alumnes i de professors que atenen aquests grups i la titulació que els segons tenen per a impartir l?ensenyament del valencià (curs 92/93).  
- Nombre de grups d'Educació Pre-escolar i Educació Primària/Educació General Bàsica que imparteixen l?ensenyament d'acord amb el Programa d'Ensenyament en Valencià i que no siguen subvencionats al 100%, tot indicant-hi el nombre d'alumnes i de professors que atenen aquests grups i la titulació que tenen per a impartir l?ensenyament en valencià. Així mateix, caldrà específicar-hi les quantitats que es perceben, en el supòsit d'obtenir una subvenció inferior al 100%, i les que. van ser cobrades als pares en concepte de la prestació del servei de l?ensenyament (curs 92/93).  
- Relació d'activitats i serveis complementaris (curs 91/92) autoritzats per la direcció territorial de Cultura i Educació, que afavoresquen la presència del valencià com a llengua vehicular de relació i d'ús en tots els àmbits: pedagógic, de gestió, de convivéncia i de projecció del seu entom.  
- Com a complement i actualització dels punts anteriors, caldrà aportar-hi un certificat firmat pel secretari i amb el vist-i-plau del director o titular, en què consten els ingressos i les despeses específiques previstos per al curs 1992/93 per a poder desplegar en el centre el programa d'ensenyament en valencià. Una vegada establerta la diferéncia corresponent i, si escau, el dèficit previsible que es puga produir, s'haurà d'indicar-hi les fonts de finançament previstes (inclosa la de la Conselleria de Cultura, Educació i Ciència) i la seua quantificació en pessetes. Del dèficit descrit, caldrà exposar-hi la part que s'atribueix a l?Educació Pre-escolar i la que correspon a l?Educació Primària/Educació General Bàsica.  
d) Llista de la plantilla de personal del centre, docent i no docent, del curs 92/93, acompanyada de les fotocòpies compulsades de les titulacions d'aquest, especialment, en allò que fa referència al nivell de coneixements de valencià (personal docent: certificat de Capacitació i/o diploma de Mestre de Valencià; personal no docent: certificat de la Junta Qualificadora de Coneixements de Valencià); DNI; nombre d'hores de classe assignades i número d'afiliació de la Seguretat Social.  
e) Certificat, expedit per la tresoreria territorial de la Seguretat Social que pertoque, en què s'acredite que el centre està actualment al dia en el pagament de les quotes de la Seguretat Social de tota la plantilla, i un altre, del director del centre, en què s'indiquen: nom, cognoms, DNI i denominació del lloc que ocupa cadascun dels treballadors del centre.  
No obstant això, i a fi de complir amb el termini previst per a la presentació de la documentació, es podran aportar-hi els TC-1 i TC-2 del centre corresponents a l?últim trimestre de 1992. Posteriorment, i en un termini no superior a un mes, cada centre restarà obligat a facilitar l?esmentat certificat de la Seguretat Social.  
f) Documentació acreditativa d'haver complert les obligacions tributàries del centre, segons preveuen l?Ordre de 7 de gener de 1991 de la Conselleria d'Economia i Hisenda i el Decret Legislatiu del Consell pel qual aprova el text refós de la Llei d'Hisenda Pública de la Generalitat Valenciana, fonamentalment en allò que fa referència al personal. A aquest efecte, caldrà annexar-hi un certificat expedit pel director del centre en què es faça constar que no hi ha obligacions tributàries pendents, com també el nom, cognoms, DNI i la quantitat bruta en pessetes declarada a la hisenda pública en el resum anual corresponent a 1992 de cadascun dels treballadors del centre.  
g) Document en què conste el compromís del centre de sotmetre's a les actuacions de comprovació que ha d'efectuar aquesta conselleria i a les de control financer que corresponen a la Intervenció General en relació amb l'ajuda concedida.  
h) Compromís del centre d'actuar en coordinació amb la Conselleria de Cultura, Educació i Ciència pel que fa a la planificació general que aquesta elabore.  
Cinquena. Tramitació per part de la direcció territorial de Cultura i Educació  
Si, en el moment de la recepció de la instància i els documents, en manca qualsevol, la direcció territorial corresponent els reclamarà per correu certificat i amb justificant de recepció a l'entitat sol·licitant i li concedirà un termini de deu dies perquè puga aportar-hi les dades o els documents no inclosos en l'expedient. En cas que transcórrega el termini indicat sense que haja presentat la documentació exigida, es trametrà l'expedient, fent-hi constar aquesta incidència, a la Direcció General de Centres Docents, on s'arxivarà sense més tràmit. Una vegada els expedients complets, la Inspecció Educativa emetrà un informe sobre els punts següents:  
- Dades del centre.  
- Nombre de grups de Pre-escolar i Educació Primària/EGB subvencionats al 100%, que imparteixen l?ensenyament en valencià, i ratio professor/alumne.  
- Nombre de grups que imparteixen Pre-escolar i Educació Primària/EGB en valencià, que no siguen subvencionats per qualsevol altre mitjà al 100%, i ratio professor/alumne.  
- Comprovació, en la mesura que siga possible, del dèficit previst pel centre, com a conseqüència de la implantació del Programa d'Ensenyament del Valencià i de les quantitats cobrades a les families per l?ensenyament reglat.  
- Activitats complementàries autoritzades que comporten el foment de l?ensenyament del valencià i quantitats cobrades als pares per la prestació d'aquestes.  
- Personal docent, cursos i matèries que imparteix i la seua titulació de valencià (certificat de capacitació i/o diploma de mestre en valencià), i del personal no docent, titulació en valencià (certificats de la Junta Qualificadora de Coneixements en Valencià) i l'adequació de la seua titulació.  
- Altres dades d'interès.  
Una vegada s'hagen completat els expedients amb l?informe de la Inspecció Educativa, aquests hauran de ser tramesos a la Direcció General de Centres Docents perquè se'n faça la tramitació corresponent. En cap cas, el termini per a la tramesa dels expedients no podrà excedir el període d'un mes comptador des de l?endemà de l?últim dia hàbil per a la presentació d'instàncies.  
Sisena. Proposta de resolució  
1. Es constitueix una comissió composta per:  
- el/la Cap del Servei de Centres Privats, que farà de president/a;  
- el/la Cap del Servei d'Ensenyament del Valencià;  
- un/a inspector/a educatiu/va designat/da pel Secretari General a proposta de la Directora General de Centres Docents,  
- i el/la Cap de la Secció de Subvencions de la Direcció General de Centres Docents, que actuarà de secretari/ària de la comissió.  
2. La comissió, una vegada rebuda la documentació de la direcció territorial i examinats els expedients, efectuarà la proposta d'adjudicació de quantitats, o la seua denegació, tenint en compte els criteris següents:  
a) Memòria presentada (valoració 0-0,5 punts).  
b)- Titulació del professorat pel que fa als seus coneixements de valencià (valoració O-1 punt).  
- Titulació del personal no docent pel que fa als seus coneixements de valencià (valoració 0-0,5 punts).  
c) Agrupament de l'alumnat i ratio professor/alumne de les unitats que imparteixen l?ensenyament en valencià (valoració 0-0,5 punts).  
d) Activitats complementàries o extraescolars que es realitzen per tal de promoure l?ensenyament en valencià (valoració 0-0,5 punts).  
e) Nombre de grups subvencionats al 100% que imparteixen l?ensenyament en valencià (valoració O-1 punt).  
f) Nombre de grups que imparteixen Pre-escolar en valencià, amb una subvenció de qualsevol altre mitjà inferior al 100% (valoració de 0,5-10 punts).  
g) Dèficit previst per al curs 92/93 en el centre amb motiu del desplegament de l?ensenyament en valencià (valoració de 0,5-5 punts. Annex I, base 4ª, c, guió 6é).  
En cap cas la subvenció podrà ser superior a 4.000.000 de pessetes.  
Setena. Resolució  
Una vegada evacuada la proposta de la comissió sobre l'adjudicació de quantitats i la denegació de subvenció Als centres que no complesquen els requisits disposats en l?ordre de convocatòria, la Direcció General de Centres Docents, per delegació i tenint en compte els criteris especificats en la base anterior, dictarà la resolució corresponent.  
En tot cas, la denegació de la subvenció haurà de ser motivada i les raons caldrà fer-les constar en la resolució d'adjudicació.  
La resolució a què fa referència aquesta base haurà de ser dictada en el termini màxim de 6 mesos, comptadors des del dia de l'entrada en vigor de la present ordre. En el supòsit que, transcorregut aquest termini, no s'haja dictat cap resolució, les sol·licituds presentades es consideraran desestimades.  
Aquesta resolució serà publicada en el Diari Oficial de la Generalitat Valenciana i s'hi especificarà, entre d'altres aspectes, el termini de què disposarà la Direcció General de Centres Docents per a efectuar les propostes de pagament, que no haurà d'excedir, per la seua banda, de sis mesos des de la publicació de la resolució.  
Vuitena. Justificació de la subvenció  
Per a la percepció de la subvenció, el beneficiari haurà de justificar les despeses i la destinació d'aquesta, davant la Direcció General de Centres Docents, per un import igual o superior a l'ajuda aprovada.  
En la documentació que té com a finalitat justificar la subvenció, s'hi inclourà inexcusablement la corresponent al compliment de les obligacions tributàries i davant la Seguretat Social dels treballadors del centre (fulls de salari, butlletes de cotització a la Seguretat Social, etc.)  
Aquesta documentació haurà d'adequar-se únicament a les despeses derivades de la implantació i desplegament del programa d'ensenyament en valencià al centre, per la qual cosa, el secretari, amb el vist-i-plau del director, emetrà el certificat corresponent, com ja s'ha assenyalat en la base quarta. Caldrà presentar-hi els originals de tots els documents o fotocòpies compulsades, i només seran vàlids per a justificar la subvenció, Atès el caràcter de finançament parcial de funcionament del centre, els compresos entre l'1 de gener i el 31 de maig de 1993. La Direcció General de Centres Docents, en la resolució en què determinarà els beneficiaris i exclosos d'aquesta convocatòria, fixarà el termini per a la presentació de la documentació justificativa de la subvenció.  
Novena. Revocació o disminució de la subvenció  
1. Tota alteració de les condicions tingudes en compte per a la concessió de la subvenció, i en tot cas l?obtenció concurrent de subvencions o ajudes atorgades per part d'altres administracions o ens públics o privats, podrà donar lloc a la modificació de la resolució concedida.  
L'import de les subvencions mai no podrà ser d'una quantia que, aïlladament o conjunta amb subvencions o ajudes d'altres administracions públiques, o d'altres ens públics o privats, supere el cost de l'activitat que desenvoluparà el beneficiari.  
2. Hi escaurà el reintegrament de les quantitats percebudes i l?exigència de l'interès de demora des del moment del pagament de la subvenció, en els casos següents:  
2.1 Incompliment de l?obligació de justificació.  
2.2 Obtenció de la subvenció sense complir les condicions requerides.  
2.3 Incompliment de la finalitat per a la qual fou concedida la subvenció.  
2.4 Incompliment de les condicions imposades als beneficiaris amb motiu de la concessió de la subvenció.  
3. Igualment, en el supòsit previst en el paràgraf segon de l'apartat 1 d'aquesta base, quan la subvenció siga a càrrec de la Generalitat Valenciana, hi escaurà el reintegrament de la diferència per excés obtinguda sobre el cost de l'activitat desenvolupada.  
Deu. Altres possibles subvencions  
El beneficiari comunicarà a la Conselleria de Cultura, Educació i Ciència (Direcció General de Centres Docent si l?obtenció de subvencions o ajudes per a la mateixa finalitat, provinents de qualsevol administració o ens públic.  
Veure annex


Còpia Permalink ELI